cyanic-selkie/wikianc huggingface dataset:
פטריק מולר
אולימפיק ליון
לקראת עונת עזב מולר את שווייץ ועבר לשחק באולימפיק ליון הצרפתית של המאמן ז'אק סנטיני. סכום ההעברה הוערך בכ-7.6 מיליון אירו, ומולר תפס את חולצת ההרכב עם הגעתו למועדון. בעונת הבכורה שלו במועדון סיימה ליון כסגנית האלופה, כאשר הבלם תורם שער אחד בשלושים הופעות ליגה. כמו כן, צלחה הקבוצה את שלב הבתים הראשון בליגת האלופות, והודחה בשלב הבתים השני. בעונה זו זכה מולר בתואר קבוצתי ראשון בקריירה, כאשר קבוצתו זכתה בגביע הליגה הצרפתית. במשחק הגמר מול מונקו, שהגיע להארכה לאחר שוויון 1-1 בסיום, החליף מולר את מארק ויוויאן פואה בדקה ה-106. שתי דקות לתום ההארכה, הבקיע מולר תוך כדי גלישה את שער הניצחון לזכות קבוצתו, וזכה בתואר הקבוצתי הראשון בקריירת המשחק שלו. בשלוש העונות הבאות, הראשונה תחת סנטיני ושתיים נוספות תחת פול לה גן, זכה מולר עם קבוצתו בשלוש אליפויות רצופות ופעמיים בסופר קאפ הצרפתי, ובכולן היה לשחקן הרכב משמעותי עם שלושים הופעות ליגה לפחות בכל עונה. עונתו האחרונה בקבוצה הייתה עונת, בה קבע שיא קריירה אישי של 36 הופעות ליגה (החמיץ שני משחקי ליגה בלבד), ואף סייע לקבוצתו להעפיל עד לרבע גמר ליגת האלופות.
אלכסנדר עזר יבזרוב
קורות חיים
בסוף שנות ה-30 טען יבזרוב כי יש לבסס את כלכלת הארץ על תיירות, ויזם סדרה של צילומי אוויר של ארץ ישראל, שבוצעו על ידי הצלם זולטן קלוגר.
איגוד ערים לאיכות הסביבה אשדוד וחבל יבנה
פעילות האיגוד
1. זיהום סביבתי וטיפול בפסולת מוצקה וחומרים מסוכנים במסגרת פעילות מתמדת לצמצום המפגעים הסביבתיים לאורך השנה. בתחומה של העיר אשדוד פועלים מפעלים רבים וכן תחנת כוח, דבר המאלץ ניטור איכות האוויר והמים וכן הנפקת היתרים לפתיחה/תפעול לאחר בחינת עמידה בספים הנדרשים.
אנדריאס הרצוג
נבחרת לאומית
הרצוג היה חלק ממוקדמות יורו 2000, קמפיין טראומטי במיוחד עבור נבחרת אוסטריה. הרצוג היה שותף מלא לתבוסות 0–9 לנבחרת ספרד ו-0–5 לנבחרת ישראל, ולאי העפלה של הנבחרת האוסטרית ליורו 2000. במוקדמות מונדיאל 2002 אוסטריה קיבלה שוב את נבחרות ספרד וישראל, והפעם השיגה מולן תוצאות טובות יותר, כאשר את נבחרת ישראל ניצחה אוסטריה בווינה בתוצאה 2–1 משער ניצחון של הרצוג, והשיגה תיקו 1–1 נגד ספרד. במשחקי החוץ הפסידה אוסטריה 0–4 לספרד, והייתה קרובה להפסיד גם לישראל באצטדיון רמת גן בתוצאה 0–1, שהייתה משאירה את אוסטריה מחוץ למונדיאל. בדקה ה-90 של המשחק זכתה נבחרת אוסטריה בבעיטה חופשית, אותה תרגם הרצוג לשער שוויון, שהשאיר את ישראל מחוץ לפלייאוף, ושלח אליו את אוסטריה, כאשר הרצוג הפך לגיבור לאומי באוסטריה. הרצוג טען בשנת 2009 שלאחר המשחק ישראלים רבים חיכו לו ולנבחרתו בשדה התעופה וזרקו עליו ביצים ועגבניות. המשחק זה היה טעון במיוחד, לאור התבטאויות של מאמן נבחרת אוסטריה אוטו באריץ' וגורמים בהתאחדות הכדורגל האוסטרית, שדרשו להעתיק את המשחק החשוב מישראל בגין אירועי האינתיפאדה השנייה, בקשה שנענתה בשלילה, אך יצרה עוינות קשה של הקהל הישראלי כלפי הנבחרת האוסטרית. השער של הרצוג נתפס בישראל מסיבה זו כטראומטי במיוחד. נבחרת אוסטריה והרצוג לא השכילו לנצל את העלייה לפלייאוף, והובסו בו על ידי נבחרת טורקיה בתוצאות 0–1 ו-0–5, ונשארו בכל זאת מחוץ למונדיאל 2002. בחודש מאי 2002, בהופעתו ה-96 במדים הלאומיים, הפך הרצוג לשיאן ההופעות של נבחרת אוסטריה, כאשר השתתף במשחק ידידות מול נבחרת גרמניה, ועבר את טוני פולסטר במספר ההופעות.
קוודקופטר
היסטוריה
כיום הקוודקופטרים משמשים בעיקר ככלי טיס בלתי מאוישים הנשלטים מרחוק.
אדוארד ל. אטקינסון
ממונה על כף אוונס
בשובו אל כף אוונס, קיבל עליו אטקינסון את הפיקוד.. נודע לו, שנוהג הכלבים הראשי, ססיל מירס, פרש מן המשלחת, ממתין לאוניה שתיקח אותו הביתה ו"איננו זמין" לעבודה בחומת הקרח. בכל מקרה, לא מירס ולא שום אדם אחר לא דאג לחדש את מלאי מזון הכלבים בתחנות. בראשית פברואר, הגיעה ה"טרה נובה" ואטקינסון הנחה את חברי צוות הקוטב לפרוק אספקה, פרדים וכלבים חדשים מן האוניה, במקום לצאת עם הכלבים לפגוש את סקוט. בספרו "המסע הגרוע ביותר בעולם" (1922) הגדיר צ'רי-גארארד את ההחלטה הזו "משגה". ב"נספח" שהוסיף ב-1948 לספר זה, שהופיעה במהדורה של 1951, הסביר צ'רי-גארארד ביתר הרחבה: "באוקטובר [1911] הוציא סקוט פקודות ברורות: אלה הנוגעות לכלבים הן מתאריך 20 באוקטובר. בפקודות המקוריות האלה לצוותי הכלבים בפיקודו של מירס [...] המסע השלישי נועד לצאת במהלך השבוע הראשון של פברואר [1912]" (עמ' 583). אחר, בעמ' 588, כותב צ'רי-גארארד: "הגענו לכף אוונס ב-28 בינואר. לדעתי, הוא [אטקינסון] לא היה כשיר לצאת עם הכלבים בשבוע הראשון של פברואר."
שארית חייו
לאחר המלחמה גילה אטקינסון לצ'רי-גארארד את תוצאות המחקר שערך על ערכן התזונתי של מכסות הקבוצה של סקוט בעת שהותה על חומת הקרח ועל המישור. הוא מצא, שהמכסות שהוקצו לחומת הקרח נתנו רק 51% מהקלוריות הדרושות לעומס העבודה הטיפוסי לחומת הקרח, ואילו המכסה שנועדה למישור סיפקה 57%. במספרים האלה נמצא ההסבר המתבקש (רעב קיצוני) לכשל הגופני של קבוצת הקוטב. לאחר זאת המשיך אטקינסון בקריירה שלו בצי. ב-1928 מתה אשתו והוא סבל מהתמוטטות עצבים, ממנה התאושש תוך זמן לא רב וכעבור חודשים מעטים נישא בשנית וקודם לקצין רפואה בדרגת סרן. על סיפון אונייה בים התיכון, ב-20 בפברואר 1929, בדרכו חזרה לאנגליה, מת אטקינסון באופן פתאומי, בגיל 47, ונקבר בלב ים. כעבור שמונה שנים כתב צ'רי-גארארד הקדמה נוספת להוצאת 1937 של "המסע הגרוע ביותר", כמנחת הוקרה לאטקינסון. "קולו מלווה אותי תכופות מאז אותם ימים - אופן דיבורו המחוספס, העמוק, המקמץ במילים אך צופן חיבה... הוא לא יכול היה למנוע מן הרוך לבצבץ מבעד למילים. אני שמח על ההזדמנות שניתנה לי לבטא משהו ממה שאנו חבים לו."
הנרי ויטנברג
הנרי ויטנברג (באנגלית: Henry Wittenberg; 18 בספטמבר 1918 – 9 במרץ 2010), היה קצין במשטרת ניו יורק ומתאבק יהודי-אמריקאי, אלוף אולימפי בעל שתי מדליות, ופעמיים ברציפות אלוף המכביה (השלישית 1950 והרביעית 1954) בהיאבקות בסגנון חופשי.
גלאסבוקס
היסטוריה
באוקטובר 2018 גייסה החברה 40 מיליון דולר. באפריל 2020 גייסה החברה 40 מיליון דולר. ביוני 2021 הונפקו ניירות הערך של החברה בבורסה לניירות ערך בתל אביב בשווי שוק של למעלה ממיליארד שקל.
ספורט ביוון העתיקה
איגרוף
המתאגרפים התאמנו בחבטה בכדור עור, ממולא מוך, קמח או חול, בהתאם לגיל המתאמן ולרמתו, וזה נתלה והשתלשל מתקרת הגימנסיון.
קפיצה
המתמודדים היו בוחרים לעיתים משקוליות כבידות כדי להציג בפומבי את יכולתם מול הקהל. קודם לקפיצה היו המתמודדים מציגים את ה"מגהצים" מול הקהל תוך כדי הפגנת גופם האתלטי. לכל מתחרה היו שלוש קפיצות, כשכל אחת נמדדה וסומנה על ידי נעיצת יתד בבור הקפיצה.
מרוץ מרכבות הסוסים
מדובר על מבנה מלבני, שלעיתים היה מעוגל בצדדיו, ובעל אורך שנע בין סטדיון אחד לארבעה סטדיונים (באתונה הגיע אורך ההיפודרומוס לכדי שמונה סטדיונים). קצותיו סומנו על ידי עמודים, והגם שבמרכזו הורמה תלולית עפר נמוכה לא נמנעו התנגשויות חזיתיות ואף התהפכויות של מרכבות. בכך הושגה לעיתים תחושה של אווירת קרב אמיתית. להתנגשויות גרמה גם העובדה שמספר המרכבות המתחרות היה לעיתים מוגזם. באולימפיה התחרו בו-זמנית בין 40 ל-60 מרכבות ובדלפוי נרשמה פעם עדות שיא של התרסקות 40 מרכבות במרוץ אחד.
נקודת התורפה הייתה בשני קצות המסלול שסומנו על ידי עמודים גבוהים. כל פינה נקראה בשם "טרקסיפוס" (אימת הסוס) והרכבים היו מקריבים לדמון זה קרבנות לפני המרוץ.
בשונה משאר הענפים היה העיסוק בספורט זה נחלתם של בני האצולה ושל ספורטאים מתבגרים-מזדקנים. מסיבה זו לא נדרשו הרכבים להתחרות בעירום, כשאר האתלטים.
ענפים נוספים
ראשית - משחקי כדור. נודעו סוגים שונים של כדורים שנבדלו בגודלם ובמשקלם. על פי רוב היה הכדור עשוי עור וממולא בנוצות, מוך וגזרי בדים. נפוצו משחקי כדור שבהם שולבו הטעיות, הקפצות ומסירות. הסיבה המרכזית שענף זה לא שולב בכלל ענפי התחרויות הרשמיות נבעה מהיותו קבוצתי. הספורט היווני היה כולו על טהרת האינדיבידואליות. היווני יצא מנקודת מוצא מאוד הגיונית, שמנצח יכול להיות רק אחד, ואין לחלק את הפרס בין קבוצת ספורטאים.
צ'אד צ'אנינג
בשנת 1988 הצטרף צ'אנינג לנירוונה, לצד קורט קוביין וקריסט נובוסליץ'. צ'אנינג שימש מתופף בהקלטת האלבומים "Bleach" ו-"Incesticide", וכמו כן במספר שירים נוספים שהוציאה הלהקה לאור. ב-1990 פרש מהלהקה בשל מחלוקות יצירתיות, כתוצאה מהחלטה משותפת של חבריה. את מקומו בלהקה תפס דייב גרוהל לאחר תקופת חיפושים ארוכה.
רב-חובל
רַב-חוֹבֵל, הקרוי גם רַב-סַפָּן או קַבַּרְנִיט (גם קְבַרְנִיט; באנגלית: Captain (או Master)) הוא תוארו של מי שמפקד על כלי השיט אזרחי ואף דרגה בצי הסוחר. רב-החובל הוא הסמכות העליונה והבלעדית בנוגע להפעלת כלי השיט בים.
סמכות ואחריות
נהוג כי רב-החובל אינו מבצע משמרות בגשר באופן סדיר. מאידך, הוא מבקר את פעילות הגשר במשך היום ונמצא בו בעת אירועים חריגים ובכל כניסה ויציאה מהנמל.
סדר הכפופים לרב-החובל
השני בדרגתו לרב-החובל באונייה הוא הקצין הראשון (אנגלית: Chief Mate). הקצין הראשון אחראי ליישום הוראותיו של רב-החובל וכן לתאם עם רב-החובל נושאים הנוגעים לניהול האונייה. הקצין הראשון אחראי אף למשמעת באונייה ולמטען האונייה, יציבותה ותחזוקתה. הקצין השני אחראי לניווט האונייה והקצין השלישי אחראי לבטיחות. רב המלחים כפוף ישירות לקצין הראשון ומנהל את עבודת המלחים.
טאבוק גוגסו
טאבוק גוגסו (בטורקית: Tavukgöğsü) הוא קינוח טורקי ומתוק העשוי מחלב ומחזה עוף טחון, הנפוץ בטורקיה.
זרימה בצנרת
משטר הזרימה בצנרת:
למעט זורמים צמיגים מאוד, לרוב הזרימה בצנרת היא טורבולנטית לחלוטין. המשטר ייקבע מתוך ערכו של מספר ריינולדס (מסומן Re, גודל חסר ממד אשר מייצג את היחס בין אינרציית הזורם וצמיגותו). מספר ריינולדס גבוה מעיד על זרימה בה האינרצייה שולטת בבעיה ומספר ריינולדס קטן מעיד על זרימה בה הצמיגות שולטת בבעיה.
צ'יף סיאטל
תולדות חייו
נולד וגדל בסביבות בלק איילנד בוושינגטון. כבר מגיל צעיר התבלט כלוחם ומנהיג. הוא יצר קשרי ידידות עם אחד ממיסדי העיר סיאטל, הרופא דייוויד סווינסון מיינארד (David Swinson Maynard). ב-26 בינואר 1856 הצליח לשמור את אנשי שבטו מחוץ להתקפת השבטים האינדיאנים על מתיישבי סיאטל שנודע כקרב סיאטל.
זרימה בצנרת
הפסדי לחץ הנובעים מחיכוך בזרימה טורבולנטית
הפונקציה הנעלמת כאן מוגדרת כ"מקדם החיכוך" ותסומן כך:  .
שסתומים ואביזרים
שסתומים סגורים מהווים מחסום עבור הזורם. בבואנו לחשב הפסדים הנובעים מחיכוך נחשב אותם עם שסתום פתוח לרווחה. שוב נשתמש בנוסחה שקיבלנו להפסדים ראשיים :
לואי ז'וזף דה בורבון, הדוכס מוונדום
ביוגרפיה
בשנה שלאחר מכן הוא המשיך לפקד בזכות עצמו ואף זכה בניצחון נוסף בקאלצ'ינאטו. ונדום נשלח לפלנדריה על מנת לנסות לשקם את המצב לאחר התבוסה בראמיאי שבו הובסו לחלוטין יורשיו פרדיננד דה מרסין ופיליפ השני, דוכס אורליאן. לאחר הגעתו הוא היה לא יותר ממדריכו של דוכס בורגונדי חסר היוזמה, ולא הצליח למנוע את התבוסה בקרב אאודנארדה. לאחר מכן פרש ונדום לאחוזותיו, אך תוך זמן קצר זומן לקבל את הפיקוד על צבאו של פיליפ בספרד, וזכה בניצחונותיו האחרונים בקרבות בריאואגה (Brihuega) ווילוויסיוסה (Villaviciosa). הוא מת ב-11 ביוני 1712 בפתאומיות בעיירה וינארוס שבמחוז קאסטיון, זמן קצר לפני תום המלחמה, ונקבר באל אסקוריאל שבספרד.
RNAi
RNAi היא תופעה שאופיינה לראשונה ב-1998 כאשר RNA דו-גדילי ארוך שהוכנס לתאים של התולעת הנימית Caenorhabditis elegans, הפריע לביטוי של גנים בעלי רצף ספציפי. מאז אופיינה התופעה כמעט בכל היצורים האאוקריוטים, ומכאן שהיא שמורה מבחינה אבולוציונית. מנגנון ה-RNAi אופיין לראשונה על ידי אנדרו פייר (Andrew Fire) וקרייג מלו (Craig Mello) בשנת 1998. תגלית זאת זיכתה את המדענים בפרס נובל לפיזיולוגיה ולרפואה לשנת 2006.
גדנ"ע צלילה
הפעילות
בסוף הגדנ"ע מקבלים החניכים תעודת הסמכה ויומן צלילה שבו מפורטות כל הצלילות שביצעו בנוסף לחתימת המדריך, על מנת שיוכלו לגשת למכון צלילה אזרחי ולהנפיק רישיון צלילה בינלאומי על שמם.
שער פאטמה
שער פאטמה (או שער הגדר הטובה) הוא מעבר גבול סגור בין ישראל ללבנון.
הקמת המעבר
המעבר הוקם ביוני 1976, ביוזמת שר הביטחון שמעון פרס במסגרת מדיניות "הגדר הטובה", מדיניות של סיוע רפואי וכלכלי לתושבי דרום לבנון שנפגעו במהלך מלחמת האזרחים בלבנון שפרצה באפריל 1975.
קארי קראולי
ביוגרפיה
לאחר הנחיית האירוויזיון הפכה לאחת הפנים המוכרות של הרשת הממלכתית "RTÉ" והגישה מגוון תוכניות שונות.
ב-2007 שיחקה בסרט הטלוויזיה "Anner House" לצד ליאם קנינגהם, באותה שנה שיחקה גם במיני סדרה "The Running Mate" שזכתה בפרס הטלוויזיה האירית.
אגודת המעצבים הגרפיים בישראל
לפני קום המדינה (1935–1948)
התערוכה הראשונה של האגודה הציגה את הישגיי הגרפיקה הארץ-ישראלית, ונערכה ביריד המזרח (1936). השתתפו בה 18 מחברי האגודה, בהם טוביה אהרוני, יוצרה של האות "אהרוני" הנמצאת בשימוש בעיתונות העברית ("דבר"), דיין שהציג בין השאר את כרזתו ל"תוצרת הארץ", ד"ר הנשל, יוצרו של איש "פלסטין פוסט", הרשקוביץ, לקס, שמיר, רובין, שנאור, קראוס ואחרים. (פלסטין פוסט 5.6.36). שנתיים מאוחר יותר, הוציאה לאור האגודה את החוברת "גרפיקה שימושית בא"י", שנועדה לדווח על פעילויותיה ולפרסם עבודות של חבריה.
לאחר קום המדינה
סמינריון נוסף, במהלך כהונתו של עמרם פרת כיו"ר האגודה, נערך בהר הכרמל בשיתוף המחלקה הגרפית של מכללת ויצו חיפה. בתקופה זו השתתפה האגודה בטקסי הסיום של בתי הספר לעיצוב (בצלאל, ויצו חיפה) להגברת המודעות לאגודה בקרב הסטודנטים.
כמו כן, עסקה האגודה במכירת ספר השלום – בהפקתו של היו"ר הקודם, גד אלמליח, להנהלת הכנסת ולציבור הרחב. הספר לווה בתערוכה שהתקיימה במשכן הכנסת, שהוצגו בה כרזות שלום שעיצבו חברי האגודה. התערוכה נדדה ברחבי הארץ בשיתוף "אמנות לעם".
בשנת 2001 הציגה האגודה את תערוכת "הלקוח סרב" בגני התערוכה בתל אביב וקיימה מפגש בנושא תמחור וזכויות יוצרים. בסוף 2002, נערכה תחרות לעיצוב בול "55 לעצמאות ישראל", מטעם רשות הדואר – השירות הבולאי. האגודה המשיכה במגעיה עם השירות הבולאי בנושא עדכון שכר מעצבי הבולים. בשנה זו, קיבל חברנו דוד טרטקובר, את פרס ישראל.
Mariah Carey (אלבום)
סגנון אומנותי והשפעה
האלבום התפרס על פני מגוון רחב ורב של סגנונות מוזיקליים: פופ, רוק, דאנס ובעיקר רית'ם אנד בלוז ומוזיקת נשמה. טומי מוטלה רצה ליצור אלבום שימתג את קארי ככוכבת, בזהה לאלבום הבכורה המצליח של ויטני יוסטון, דבר שגרם למבקרים להצביע על הדמיון הבולט מדי בין השניים. במשך השנים, קארי נהגה לומר על אלבומה הראשון כי הוא סובל מ"הפקת יתר".
Please Me
רקע וכתיבה
השיר נכתב על ידי קארדי בי, ברונו מארס, ג'יימס פאונטלרוי, ג'ונתן ייפ, ריי רומולוס, ג'רמי ריב וריי מקולו השני והופק על ידי מארס והסטריאוטיפים. השיר הוא שיתוף הפעולה השני של השניים, כאשר הקודם היה בשיר "" שהפך ללהיט.
בנוסף לכך, עלה השיר לרשת הזרמת המדיה ספוטיפיי.
שוורצהורן
תיירות
עקב היותו הגבוה ביותר בגוש ההרים שבין אגם ברינץ והעיירה גרינדלוולד נחשב השוורצהורן לאחת מנקודות התצפית היפות ביותר בכל אזור רמת ברן.
מוטי אברבוך
ביוגרפיה
כתב וביים מחזות רבים לילדים בעיקר בתיאטרון אורנה פורת לילדים ולנוער (המלכה המלקה).
אקסטזי (ספר)
"הבלתי מובסים"
הבלתי מובסים מספר את סיפור אהבתם של לויד, קלאבר מזדקן חובב סמים ומוזיקת האוס והת'ר הנשואה ללא אושר לגבר מהפרברים חובב דייר סטרייטס. השניים נפגשים במועדון ואהבה מונעת סמים ניצתת ביניהם, אך המצב מסתבך כאשר הת'ר דורשת מלויד לוותר על הסמים על מנת להוכיח את אהבתו האמיתית.
מלס זנאווי
זנאווי, בן העם טיגרה, החליף את שלטון הקומוניסטי על ידי הנהגת פדרציה רב-אתנית מורכבת מתשע מדינות, שיקם את מצבה הכלכלי, הפוליטי ואת מעמדה של אתיופיה בעולם לאחר שלטון הדמים הקומוניסטי של מנגיסטו היילה מריאם. הנהיג משטר רב מפלגתי אם כי עדיין אוטוריטרי, איפשר הופעת עיתונות מגוונות, חיזק את מערכת החינוך האתיופית תוך כדי הקמת אוניברסיטאות ובתי ספר חדשים והרחיב את זכויות הנשים. מלס זנאווי הצטרף לקואליציה נגד הטרור האיסלמיסטי שניזומה על ידי ארצות הברית וארצות מערב אחרות והתערב צבאית נגד הקבוצות הפוליטיות-צבאיות הקיצוניות שהשתלטו על סומליה השכנה.
העלייה לשלטון והרפורמות בממשל ובכלכלה
המשימה העיקרית שעמדה בפניו לאחר עלייתו לשלטון הייתה שיקום הכלכלה, והענף המרכזי בה - החקלאות, שהגיע למשבר קשה ביותר בימי מנגיסטו היילה מריאם. זנאווי הנהיג רפורמה אגררית וביטל את הקולחוזים ואת החוות הממלכתיות (מסוג "גוסחוז") שנכפו בכוח על ידי המשטר הקודם. האדמות, שנשארו בבעלות המדינה, הוחכרו למשך 99 שנה לידי האיכרים. הודות לאמצעים שננקטו, אתיופיה הגבירה מאוד את תוצרתה החקלאית. היא עמדה במקום השישי בעולם בייצוא קפה, במקום התשיעי בעולם בייצור מוצרי בקר, ובמקום השני באפריקה בתפוקת תירס. ממשלו של זנאווי טיפח גם את גידולי הפרחים, ואתיופיה עלתה למקום השני באפריקה בתחום ייצוא הפרחים. כמו כן התפתח ענף הסוכר, שהושקעו בו 7.5 מיליארד דולר. באופן זה אחרי שנת 2000, שהייתה שנה של בצורת קשה, נחסכו מאתיופיה משברים הומניטריים דומים שהיו תכופים כל כך תחת המשטרים הקודמים. הושקעו סכומים רבים גם בענפי התעשייה, בעיקר התעשייה הקלה, תעשיית המזון וענף חומרי הבניין.
בתחילת שנות ה-2010 הוקם באתיופיה מפעל ראשון להרכבת מכוניות. שגשג בצורה מרשימה גם ענף הבנייה. בנסיבות אלה, בשנים 1995-1990 עלה התוצר הלאומי הגולמי של אתיופיה על כל תושב בלמעלה מ-42% והגיע בשנת 2010 ל 398 דולר,55% יותר מבשנת 1990.
מדיניות החוץ
היה נשוי לאזב מספין, לוחמת ותיקה בחזית לשחרור לאומי של טיגרה, אשת עסקים וחברה בפרלמנט, ואב לארבעה.
תקופת אשיקאגה
התפתחות כלכלית ותרבותית
במהלך תקופת אשיקאגה התחדשו היחסים בין יפן לסין תחת שלטון שושלת מינג, לאחר ששליטיה של סין חיפשו תמיכה במלחמתם כנגד שודדי הים היפנים שכונו באותה התקופה על ידי הסינים "וּואַקוֹ" (倭寇) ואשר הטילו מוראם על חופיה של סין. יושימיטסו, שרצה בחידוש היחסים עם סין כמו גם פטירת ממלכתו מהוואקו, הסכים לחידוש הקשרים עם סין, קשרים שנמשכו כמחצית המאה. בשנת 1401 הוא חידש את תשלום המיסים היפני לסינים ותיאר את עצמו באיגרות ששלח לקיסר סין כ"נתינך, מלך יפן". סחורות מיפן כדוגמת עץ, גופרית, נחושת חרבות ומניפות מתקפלות נסחרו תמורת משי, פורצלן, ספרים ומטבעות סיניים. סחר זה נתפס בעיני הסינים כתשלום מס מצד היפנים, אך האחרונים ראו בו סחר בריא ומועיל בלבד.
קהילת יהודי קובנה
המאה ה-16 עד המאה ה-19
בימי המלך זיגמונד הראשון חודשו זכויותיהם של היהודים בעיר. בין השאר קיבלו חכירה החכירה גדולה של מלח, דונג ומכס ואת הזכות לפתוח בתי מרזח בעיר. המלך זיגמונד אוגוסט אסר על היהודים להתיישב בקובנה בשל לחצי התושבים המקומיים. אחרי איחוד לובלין החלה העיר לשגשג ולפרוח, והייתה למרכז מסחרי חשוב, והיהודים המשיכו להגיע לעיר למטרות סחר בלבד. בראשית המאה ה-17, תמורת התחייבות היהודים לתשלום מיסים, נחתם חוזה בין היהודים לעירייה לפיו הותרה ישיבתם בעיר. בתחילת המאה ה-18 חודש ההסכם במתכונת שונה במקצת, שלפיה יכלו היהודים לקיים בעיר את חיי הקהילה שלהם. בשנים 1710–1715, במהלך מלחמת הצפון, נשלטה קובנה בידי שוודיה. לאחר מכן, חזרה לשליטתו של האיחוד הפולני-ליטאי. ב-1731 התרחשה שרפה גדולה בעיר, ובה נשרף החוזה בין המקומיים ליהודים. המקומיים התכחשו לקיום החוזה, ובשנת 1753 השיגו את הסכמת השלטונות לגירוש היהודים. ב-1761 בוצע הגירוש. מרבית היהודים בחרו שלא לעזוב את ליטא אלא לעבור לעיירה השכנה סלובודקה. כתוצאה מחלוקת פולין, סופחה קובנה לרוסיה והפכה לעיר מחוז בפלך וילנה. תחת שליטת הרוסים, יכלו היהודים לחזור להתגורר בקובנה בשלווה. בשנת 1812 תקף את העיר נפוליאון בונפרטה והיהודים סבלו מאוד מהתקיפה. כשצבא רוסי הגיע לעיר הם קיבלו אותו שבידיהם ספרי תורה. במחצית השנייה של המאה ה-19 עלה מספר היהודים בקובנה: בשנת 1864 היו בקובנה 16,540 יהודים, ובשנת 1897 היו בה כבר 25,448 יהודים, כולל היהודים בסלובודקה. בשנים אלו שימש הרב יצחק אלחנן ספקטור כרב הראשי של העיר. בשנת 1864 התפללו בעיר, מלבד בבית המדרש הישן, בעוד 19 בתי כנסת ביניהם בית הכנסת הכוראלי בקובנה. גם המצב הכלכלי של היישוב היהודי שגשג והגיע לשיא בסוף המאה.
מלחמת העולם השנייה
קובנה שוחררה על ידי הצבא האדום ב-1 באוגוסט 1944. כשקובנה שוחררה נותרו בה 700 יהודים בלבד.
שמואל סיסו
ביוגרפיה
ב-1983 נבחר לראשונה למועצת העיר מטעם הליכוד (כנציג המפלגה הליברלית). ב-1989 נבחר לתפקיד ראש עיריית קריית ים. בבחירות שנערכו ב-1993 רץ סיסו ברשימה משותפת של הליכוד, העבודה והמפד"ל ("קריית ים אחת"), וזכה ב-81% מקולות הבוחרים. בשנת 1997 מונה על ידי שר החוץ דוד לוי לתפקיד קונסול ישראל בניו יורק, במסגרת מכסת המינויים הפוליטית המותרת. התנועה לאיכות השלטון עתרה כנגד המינוי, משום שלטענתה אין לסיסו כישורים מתאימים, המינוי נעשה בניגוד לנהלים, והמינוי הוא מינוי פוליטי עקב קרבתו של סיסו לדוד לוי. השופטים דחו את העתירה וקבעו כי אין די בטענות התנועה כדי לפסול את המינוי, כיוון שלדברם, אף שמינויים פוליטיים אינם ראויים, לבג"ץ אין עילה למנוע אותם, אלא אם תוכח שחיתות של ממש או הפרה זועקת של הנהלים. עם מעברו לתפקיד הקונסול מונה לתפקיד ראש העיר בני סטלקול ממפלגת העבודה, שהיה השני לו ברשימה.
בשנת 2000 עם התפטרותו של דוד לוי מן הממשלה, ביקש ראש הממשלה דאז, אהוד ברק להחליפו באלון פנקס והוא סיים את תפקידו. ב-2004 מונה לחבר המועצה המייעצת של בנק ישראל.
הקבינט לשוויון מגדרי
מבנה הקבינט בממשלת ישראל ה-36
ועדת השרים הורכבה מ-11 שרים, ועסקה בהתוויית מדיניות לקידום שוויון מגדרי, וביישום של כל תוכניות הממשלה הרלוונטיות, ובראשן התכנית למניעת אלימות נגד נשים.
בלאנש בינגלי
תולדות חייה
בינגלי נולדה באילינג. בשנת 1884 השתתפה לראשונה באליפות וימבלדון, שאך נפתחה אז לנשים. באליפות וימבלדון 1885 הגיעה לגמר ונוצחה על ידי יריבתה, אלופת השנה הקודמת, מוד ווטסון. שנה לאחר מכן הביסה אותה בינגלי בשתי מערכות 6–3, 6–3.
פארק ארבע החירויות על שם רוזוולט
הקמת הפארק
אי רוזוולט שוכן בנהר איסט בין רבעי מנהטן וקווינס. בשנת 1973 נקרא האי (שעד אז היה שמו "אי הרווחה" (Welfare Island)) על שמו של הנשיא רוזוולט. אז הודיעו מושל מדינת ניו יורק נלסון רוקפלר וראש העיר ג'ון לינדסי על הכוונה לבנות אנדרטה לנשיא המנוח בקצהו הדרומי. האדריכל לואי קאהן הכין תוכנית לפארק, אך קשיים כספיים של העירייה עיכבו את מימושה לשנים רבות.
בניית הפארק החלה בשנת 2010 בעלות של 53 מיליון דולר. הוא נחנך בטקס שנערך ב-17 באוקטובר 2012 במעמד ראש עיריית ניו יורק מייקל בלומברג, מושל מדינת ניו יורק אנדרו קואומו והנשיא לשעבר ביל קלינטון.
הפארק
הפארק כלול במערכת הפארקים של מדינת ניו יורק.
קורבן שלמים
הקרבתם ואכילתם
הקרבת השלמים כוללת כמה שלבים, שרובם אינם מיוחדים לו:
תוכנית מקלין
רקע
ב-9 בדצמבר 1917, לאחר 400 שנות שלטון עות'מאני, נכנעה ירושלים בפני הצבא הבריטי. יומיים לאחר מכן ערך הגנרל אלנבי טקס לרגלי המצודה במגדל דוד, בו הכריז על העקרונות שינחו את השלטון הבריטי בארץ, ועל תוכניותיו בנוגע לעתיד ירושלים. בין היתר, הכריז אלנבי על נקיטת צעדים לשימור הסטטוס קוו בעיר, וכל על שמירת המקומות הקדושים לכל הדתות.
ביקורת על התוכנית
בעיות אלו הביאו את סטורס לזנוח את תוכנית מקלין. הוא הקים את האגודה למען ירושלים והזמין את צ'ארלס רוברט אשבי, לתכנן תוכנית אב חלופית לירושלים. גם תוכנית זו לא נתקבלה, ולאחריה תוכננה תוכנית אב נוספת, הפעם על ידי פטריק גדס. למרות דחייתה של תוכנית מקלין, התשתית התכנונית של הכבישים בה נתקבלה בכל תוכניות המתאר הבאות של ירושלים, וחלקים ממנה (בעיקר תוכנית כבישי הטבעת) הוגשמו בפועל רק בראשית שנות האלפיים. עיקרון נוסף שיושם כבר מהתחלה הוא פינוי המבנים סביב העיר העתיקה, והשארת שטח ירוק סביב החומות.
תענית בכורות
למעשה, כיום נוהגים רוב הבכורים לאכול בסעודת מצווה (כגון זו של סיום מסכת) אשר האכילה בה דוחה את הצום, בגלל היות הצום רק מנהג, ובכך פוטרים את עצמם מהמשך הצום. הורים להם ילד בכור אשר אינו יכול לצום נוהגים לצום בשביל הילד.
תענית בכורות לנשים
בטעם הפטור לנשים. יש אומרים שלא מתו נקבות מצרים, אך במדרשים אחרים נאמר שמתו גם נקבות. הגר"א מבאר בביאורו על השולחן ערוך, שהן פטורות מצום כיוון שהן פטורות מפדיון הבן, שאף הוא כזכר להצלת בכורי ישראל. המשנה ברורה מבאר שהתורה לא נתנה קדושת בכורה לנשים לשום דבר.
באסל גטאס
פרשת ההברחה
ב-20 בדצמבר 2016 נחקר באזהרה ביחידה להב 433 של משטרת ישראל, לאחר שצולם מבריח מעטפות ובהן שנים עשר מכשירי טלפון סלולרי וחפצים נוספים לאסירים ביטחוניים בבית סוהר קציעות, בהם וליד דקה, תוך ניצול חסינותו הפרלמנטרית כדי לחמוק מהבדיקה הביטחונית בשערי הכלא. כעבור יומיים הסירה הכנסת את חסינותו, הוא נעצר על ידי המשטרה, ולאחר חמישה ימים נשלח למעצר בית עם היתר פעילות בכנסת. ב-2 בינואר 2017 החליטה ועדת האתיקה של הכנסת להרחיק אותו לחצי שנה מוועדות הכנסת ומדיוני המליאה, למעט הצבעות. ב-5 בינואר שוחרר ממעצר בית והוחלט להגיש נגדו כתב אישום. ב-16 במרץ 2017 חתם גטאס על הסדר טיעון לפיו יתפטר מן הכנסת וייגזרו עליו שתי שנות מאסר בפועל, בתוספת הרשעה בעבירה עם קלון. ב-17 במרץ 2017 הוגש נגדו כתב אישום וב-21 במרץ 2017 התפטר מהכנסת. ב-21 במרץ 2017 הרשיע אותו בית המשפט בעבירות של מרמה והפרת אמונים, מתן אמצעים לביצוע מעשה טרור והכנסה של ציוד אלקטרוני לבית סוהר והעברתו והעברת מכתב האסור על פי פקודת בתי הסוהר, ובהמשך נגזרו עליו שנתיים מאסר בפועל, קנס של 120 אלף ש"ח וקלון. ב-2 ביולי 2017 החל לרצות את עונשו בכלא גלבוע, במאי 2019 שוחרר.
המשכה אנליטית
פונקציה היא המשכה אנליטית של פונקציה אחרת אם היא מסכימה עם הפונקציה השנייה ואנליטית בתחום המכיל את התחום שבו אנליטית הראשונה.
ג'ייס אוורט
ביוגרפיה
השיר "Bad Things" הוא שיר הפתיח של סדרת הטלוויזיה המצליחה של HBO, "דם אמיתי". שרלין האריס, מחברת הספרים עליה מבוססת סדרת הטלוויזיה, ביצעה מחווה לשיר זה בכך שהזכירה אותו בספר העשירי בסדרת "מסתרי הערפדים הדרומיים", "מוות במשפחה". השיר זכה בפרס שידור המוזיקה המאוחד בשנת 2009 בקטגוריית הטלוויזיה בכבלים וכן היה מועמד עבור פרס Scream Awards בקטגוריית "Best Scream Song of the Year".
אליאל סארינן
המעבר לארצות הברית
אליאל סארינן עבר לארצות הברית בשנת 1923 לאחר שהצעתו למגדל טריביון בשיקגו, אילינוי זכתה במקום השני בתחרות האדריכלית שנערכה. הצעה זו השפיעה על אדריכלים רבים בארצות הברית וגורדי שחקים רבים בערים אמריקאיות נבנו בהשראתה. אחת העבודות הבולטות בהשראת סארינן היא בניין המפרץ (Gulf Building) ביוסטון. סארינן התיישב לראשונה באוונסטון, אילינוי, שם עבד על תוכניתו לפיתוח גדות האגם של שיקגו. בשנת 1924 הפך לפרופסור אורח באוניברסיטת מישיגן.
אגם טנגניקה
דגים אחרים
באגם טנגניקה מצויים כ-80 זני דגים שאינם אמנוניים ומרביתם אנדמיים לאגם.
אווטאר: כשף האוויר האחרון – ההרפתקאות האבודות
הספר יצא לאור ב-15 ביוני 2011 על ידי חברת ההוצאה דארק הורס קומיקס, וב-2 באוקטובר 2019 יצאה לאור אנתלוגיה נוספת, "אווטאר: כשף האוויר האחרון – הרפתקאות הצוות", אשר איגדה גם היא מספר סיפורים קצרים שפורסמו במהלך השנים. ב-28 באוקטובר 2020, יצאה לאור מהדורה המאגדת את שתי האנתלוגיות בכריכה אחת.
אשור (עץ)
תפוצה
ישנם כעשרה מיני עץ אשור, הנפוצים באירופה, אסיה, וצפון אמריקה.
גוטפריד בן
חייו
בן החל את דרכו כיוצר אקספרסיוניסט לפני מלחמת העולם הראשונה בפרסמו קובץ קטן של שירים פרי עטו בשם "חדר מתים" (1912), העוסק בניוון ובריקבון הפיזי של הגוף.
מדיירה
תרבות ותושבים
כיום חיים במדיירה כ-250,000 תושבים בשני האיים המרכזיים. רק כ-4,800 תושבים חיים בפורטו סנטו. באי מדיירה הצפיפות היא כ-337 איש לקמ"ר והצפיפות בפורטו סנטו היא 112. המתיישבים הראשונים באי היו ברובם פורטוגזים וכיום ניתן לראות באי רחובות, בתים ועיירות קטנות שהשאירו המתיישבים הראשונים כפי שנבנו בפורטוגל.
היסטוריה
ב-1419 שלושה מבין רבי החובלים של הנסיך הפורטוגלי אנריקה הספן (ז'ואאו גונסלווש זארקו, טרישטאו ואז טיישיירה וברתולומאו פרשטרלו) הוסטו מערבה עקב סופה, וכך גילו את האיים. הקולוניזציה של האיים החלה ב-1425. ב-23 בספטמבר 1433 הופיעו האיים לראשונה במפה, במפה זו הם נקראו "אִילְיָה דָה מָדֵיירָה" ("אי העץ").
גרפותרפיה
שימושי הגרפותרפיה
ענף אחר של הגרפותרפיה מתעסק בשינוי הכתב על מנת להשפיע על שינוי הנפש. המטרה היא לחזק או להחליש תכונות מסוימות באישיותם של הכותבים.
לי פייס
קריירה
אל תפקידו של רונאן הוא שב ב-2019 עם "קפטן מארוול". באותה שנה שיחק גם בסרט "האוטו של השכן".
אידי ישראלוביץ'
ביוגרפיה
תפריט המסעדה מורכב ממזטים, דגים ופירות ים מוכנים בפשטות. מרתף היין שלה מכיל אוסף גדול מאוד של יינות ישראלים, בצד מעט יינות זרים. המסעדה מעוטרת בחפצים מאוניות ישנות.
מאגי קון
ביוגרפיה
במהלך מלחמת העולם השנייה, היא ניהלה תוכנית משתפת של אגודת נשים נוצריות צעירות וארגוני השירות המאוחדים (USO, ארגון למען חיילים בצבא ארצות הברית) בבוסטון על אף שהתנגדה למלחמה. ב־1941 היא עברה לסניף בניו יורק של YWCA ולמדה עבודה סוציאלית ותאולוגיה באוניברסיטת קולומביה. אחרי המלחמה, חזרה קון לפנסילבניה על מנת לטפל בהוריה החולים ועבדה במטה הכנסייה הפרסביטריאנית במחלקת החינוך, שם ביקשה לתת ביטוי למשמעויות החברתיות של הבשורה, בדגש על תיקון עולם. שלא כמקובל, קון דרשה מתלמידיה לערוך את הפרקטיקום בקהילות עניות ולהיות מעורבים בפעילות קהילתית.
הפנתרים האפורים
לחברה ההיסטורית הפרסביטריאנית בפילדלפיה מחזיקה באוסף ההתכתבויות של קון, הכולל מסמכים, חומר דפוס, דוחות, ספרים, תצלומים וחומרים אחרים שמתעדים את חייה האישיים ועבודתה המקצועית.
אשור דרומי
ישנם כ-35 מינים של אשור דרומי, והם נפוצים בחצי הכדור הדרומי (ומכאן מקור השם): דרום אמריקה (צ'ילה וארגנטינה), אוסטרליה, טסמניה, ניו זילנד, גינאה החדשה, וקלדוניה החדשה. עלי העץ משוננים או משוננים חלקית; חלק ממיני העץ נשירים, ואחרים הם ירוקי-עד. פרי העץ הוא אגוז קטן, שטוח או משולש, הגדל בספלולים המכילים 7-2 אגוזים כל אחד.
לנצ'יה בטא 15/20HP
לנצ'יה בטא 15/20HP (באיטלקית: Lancia Beta-15/20HP, קרויה גם: Lancia tipo 54 Beta) היא מכונית משפחתית בסגנון מכונית עידן פליז מסוג "Torpedo (car)" מתוצרת יצרנית הרכב האיטלקית לנצ'יה אשר יוצרה  בשנת 1909 באיטליה.
צבריים
מאפיינים
משפחת הצבריים או הקקטוסיים (Cactaceae) מחולקת לארבע תת-משפחות:
רחוב בזל
רחוב בזל הוא רחוב רוחבי בצפון הישן של תל אביב. הוא מוביל מרחוב דיזנגוף לרחוב אבן גבירול ואורכו 650 מטר. הוא קרוי על שם העיר בזל בה נערך הקונגרס הציוני הראשון – "קונגרס בזל". אזכור לאירוע זה נמצא בכניסה לחניון בזל מתחת ל"כיכר בוני העיר" ברחוב.
גאוגרפיה
במרכז הרחוב נמצא מתחם מסחרי-ציבורי המכונה "מתחם בזל". במתחם זה נמצאת "כיכר בוני העיר" וסביבה מספר מבנים, בהם תחנת מגן דוד אדום, בית רופאים, מגדל המגורים "מרום בזל" ושלט הנצחה לבונים-קבלנים שנטלו חלק בהקמת תל אביב. בעבר שכנו במתחם, נוסף על תחנת מגן דוד אדום, תחנת כיבוי האש המרכזית של תל אביב ומגרש חנייה למשאיות זבל. מגרש החנייה פונה ותחנת מכבי האש הועברה לקצהו הצפוני של רחוב אבן גבירול. המתחם התפתח ובצדדיו הדרומי (רחוב בזל) והמזרחי (רחוב אשתורי הפרחי) נפתחו בתי קפה ומאפיות, מסעדות וחנויות ייחודיות. בתי הקפה הרבים וחנויות העיצוב שבמתחם הקנו לו עם השנים תדמית כמעוז ה"יאפיות" וה"צפוניות" של תל אביב.
ג'אלוד
בתקופת המנדט הבריטי
לפי תוכנית החלוקה, שהתקבלה ברוב קולות בעצרת הכללית של האו"ם ב-29 בנובמבר 1947, היישוב נכלל בשטח המדינה הערבית, ולאחר הסכמי שביתת הנשק בתום מלחמת העצמאות ב-1949, עבר משליטה בריטית לירדנית. בסקר האוכלוסין הירדני משנת 1961 נמנו בכפר 290 תושבים.
פייר-אוגוסט רנואר
פייר-אוגוסט רנואר היה צייר ופסל צרפתי, מן הראשונים והבולטים בזרם האימפרסיוניסטי וממעצבי דמותו. רנואר פיתח את סגנונו בשנות ה-20 וה-30 לחייו כאשר התגורר בפריז. אחר כך יצא לתקופת נדודים קצרה, שבסופה שב לפריז והקים משפחה. בערוב ימיו עבר לאזור כפרי בדרום צרפת, וחי שם חיי משפחה שלווים ופוריים מבחינה אומנותית. הוא הרבה לצייר אנשים ובעיקר נשים; ברבים מציורים אלו ניכרת יכולתו להנציח תנועה על בד הציור.
נעורים
הכסף שהרוויח וחסך רנואר איפשר לו לגשת ולנסות להתקבל ללימודי אמנות ב"אקול דה בוזאר" ("בית הספר הלאומי הגבוה לאמנויות היפות") בפריז. הוא התקבל ללימודי הקיץ, אחרי שעבר את הבחינות במקום ה-68 מתוך 80.
לי נעים
ביוגרפיה
נעים בזוגיות ומתגוררת בתל אביב.
פייר-אוגוסט רנואר
התקופה האימפרסיוניסטית
הצלחה מסחרית נוספת שנקרתה לרנואר הייתה מכירת ציור בשם "אם ובנותיה" תמורת 1,200 פרנק. הסכום אפשר לו לשכור את קומת הקרקע בבית מידות במונמרטר, סמוך למועדון "מולן דה לה גאלט" ולהתחיל בעבודה על כמה בדים גדולים ושאפתניים יותר מבעבר. שני הבולטים שבהם היו "הנדנדה" ועוד יותר ממנו "מולן דה לה גאלט", יצירת המופת המונומנטלית הראשונה של רנואר.
מבחינה טכנית, משקפת היצירה גם את השילוב המתחזק של שימוש באפקטים אופטיים על ידי רנואר. לצד עבודה בשכבות דקות ומתמזגות, שעדיין אפיינה חלק מעבודותיו וחלקים מעבודותיו, הוא החל משתמש יותר ויותר גם במשיכות מכחול קצרות ומהירות בצבעי יסוד, אשר התמזגו ליצירת דימוי אחיד על ידי ראיית הצופה. פיתוח טכניקה אימפרסיוניסטית זו נעשה בהשראת "תאוריית הצבעים" אשר נוסחה על ידי מדענים שונים ובייחוד על ידי מישל שוורל.
חזרה אל הרומנטיקה
לאחר השלמת ציורו הגדול החל רנואר לחוש חוסר מנוחה. מבחינה כלכלית, היה מצבו שפיר, מאחר שהפך לצייר פורטרטים מבוקש לעשירי פריז, אך הוא חש עייף מפריז והמולתה ושאף "לחדש את החזון" שלו. בפברואר 1881 החליט רנואר לפתע לנסוע לאלג'יר, לאזור שהיה אהוב על דלקרואה כחמישים שנה קודם לכן. רנואר שהה באלג'יר כחודש, כשהוא מצייר כמה נופים מרתקים בצבעוניותם כמו "שדה עצי בננה" ,"נוף אלג'יראי" ו"חג ערבי". כאשר שב מאלג'יר, נמלט למסע נוסף, הפעם לאיטליה. הוא עצר לביקור בוונציה. "ציירתי את ארמון הדוג'ים", העיר באירוניה במכתב. "אני לא חושב שמישהו צייר את זה קודם. היינו שם לפחות שישה ציירים, אחד מאחורי השני".
ImageNet
ImageNet הוא מאגר תמונות המיועד בעיקר למטרת מחקר בתחום הראייה הממוחשבת. המאגר מכיל כ-14,000,000 תמונות מתויגות המחולקות ל-20,000 קטגוריות שונות כאשר ל-1,000,000 מתוכן גם תחומות ("קופסאות"). התמונות אינן שייכות ל-ImageNet ונאספו מרחבי האינטרנט על ידי מתנדבים.
מוריס פרנקנהויס
__ללא_תוכן__ מוריס (משה) פרנקנהויס (Maurice Frankenhuis; 24 בפברואר 1894, גרמניה – 22 בספטמבר 1969, ארצות הברית) היה איש עסקים יהודי-הולנדי שנודע כאספן מוביל של כרזות ומדליות מתקופת מלחמת העולם הראשונה.
אינטרון
מבט כללי
האינטרונים נמצאים בתוך הגנים, ולפיכך אין לבלבלם עם רצפי DNA שתפקידם אינו ידוע ושנמצאים מחוץ לגנים. אינטרונים מופיעים אך ורק בתוך הגן ולא בקצותיו; בקצות הגן נמצאים תמיד אקסונים.
קורבן עוף
חטאת העוף לעולם אינה באה לבדה, אלא היא תמיד מלווה בעוף ממין זהה הבא כקורבן עולה, וזוג עופות כזה מכונה בשם קן. המקרים המחייבים להביא קן מפורטים בספר ויקרא: יולדת, זב, זבה, ומצורע עני. כמו כן, זוהי האפשרות האמצעית עבור החייבים בקורבן עולה ויורד.
ישנו הבדל משמעותי בין דיני חטאת העוף לבין דיני עולת העוף, ולכן הייתה חשיבות בהבדלה ביניהם ובמניעת ערבובם. מסכת קינים עוסקת במקרים שונים בהם התערבבו הקינים כך שלא ידוע איזו עוף הוא חטאת העוף ואיזו הוא עולת העוף.
פארק גורקוגו
היסטוריה
האלבום הראשון יצא בשנת 1992 תחת השם "Gorky Park 2", זכה להצלחה רק במדינות אירופה. שני אלבומי האולפן האחרונים - "Stare" ו- "Protivofazza" - יצאו בשנת 1996 ו -1998 ולא זכו לפופולריות ברוסיה או בחו"ל.
יואן פופסקו
פופסקו הוכר על ידי מוסד יד ושם כחסיד אומות העולם.
הכול מואר
הכול מואר (באנגלית: Everything Is Illuminated) הוא הרומן הראשון של הסופר האמריקני ג'ונתן ספרן פויר, שיצא לאור בשנת 2002 וזכה לביקורות מהללות, תורגם לשפות רבות והפך לרב-מכר עולמי.
הספר, בתרגום לעברית של אסף גברון, יצא לאור בהוצאת זמורה ביתן.
יהודה סולודוחה
קישורים חיצוניים
מפרי עטו:
נמל התעופה הבין-לאומי של פרנקפורט
מבנה השדה
בשדה מופעלת במקביל לטרמינלים תחנת רכבת ממנה ניתן להגיע למרכז העיר פרנקפורט (באמצעות ה-S-Bahn), או לערים מרוחקות יותר המקבלות שירות מנמל התעופה (באמצעות רכבות R, IC, ICE).
חורבת ירדה
מלחמת העצמאות
מול ירדה, על כביש מחניים - משמר הירדן, החלו שיחות שביתת הנשק בין ישראל וסוריה.
שימור והנצחה
עמותת ותיקי חטיבת כרמלי פועלת להקמת אתר זיכרון חטיבתי בחורבת ירדה, שם נשאו גדודי החטיבה את עיקר נטל הלחימה. ליוזמה זו חברו קרן קיימת לישראל, מועצה אזורית מבואות החרמון, המועצה לשימור אתרי מורשת בישראל, רשות ניקוז כנרת, משרד הביטחון והטכניון. תלמידי המגמה לאדריכלות נוף ערכו בקיץ 2016 תחרות מתכננים לאתר, בסופה נבחר מודל עקרוני להקמתו.
גיי טיימס
גיי טיימס (באנגלית: Gay Times, ידוע בשם GT) הוא מגזין גברים אנגלי המיועד להומואים וביסקסואלים, והוא מהמובילים בתחומו בבריטניה.
סטיבן ברדבורי
סטיבן ג'ון בראדבורי (באנגלית: Steven John Bradbury; נולד ב-14 באוקטובר 1973 בסידני) הוא מחליק על קרח אוסטרלי בתחום ההחלקה המהירה במסלול קצר, שהפך ב-2002 לספורטאי האוסטרלי הראשון, והראשון ממדינה כלשהי בחצי הכדור הדרומי, שזוכה במדליית זהב באולימפיאדת החורף.
הזכייה באליפות העולם (1991) ואולימפיאדת אלברוויל (1992)
עם זאת, באולימפיאדת אלברוויל (1992) אליה הגיעו כאלופי העולם, נכשלה נבחרת אוסטרליה כששניים מחבריה התרסקו על המסלול בחצי הגמר. בראדבורי, שהגיע לאולימפיאדה כמחליף בלבד, לא השתתף בה למעשה.
אולימפיאדת לילהאמר (1994)
למודת ניסיון מר מאולימפיאדת אלברוויל, הגיעה נבחרת אוסטרליה ובראדבורי בתוכה לגמר המרדף הקבוצתי באולימפיאדת לילהאמר (1994) אחרי שעלתה בקושי רב מחצי הגמר. הם החליטו לאור ניסיונם להחליק בצורה בטוחה ולא לקחת סיכונים כדי לא למעוד, ולקוות להשיג לפחות נבחרת אחת מבין הארבע שעלו לגמר ולזכות במדליה.
וכך אכן היה – מעידה שקרתה לרביעייה הקנדית גרמה לה לאבד זמן יקר, והרביעייה האוסטרלית עברה למקום השלישי. למעשה, לקראת הסיום נאבקו האוסטרלים מול הרביעייה של ארצות הברית על מדליית הכסף; אולם נאמנים לאסטרטגיה שלהם, החליטו לא להסתכן בהתנגשות, האטו והסתפקו במדליית ארד היסטורית – המדליה הראשונה אי פעם של אוסטרליה באולימפיאדת החורף.
אולימפיאדת סולט לייק סיטי (2002) והזכייה במדליית הזהב
בגמר השתרך בראדבורי במקום האחרון במשך המרוץ כולו. בהקפה האחרונה לקראת הסיום, כאשר ארבעת המתחרים האחרים נאבקים על המדליות, מעד אחד מהם וגרם להתנגשות המונית, וכל הארבעה התרסקו על מסלול הקרח. בראדבורי המופתע, שהיה היחיד שנותר על רגליו, החליק אל מעבר לקו הסיום – וזכה מן ההפקר במדליית הזהב, הראשונה אי פעם של ספורטאי ממדינה כלשהי בחצי הכדור הדרומי באולימפיאדת החורף.
ריקוד יהודי
ריקוד חסידי
ביהדות החסידית, הריקוד הוא כלי להבעת שמחה ומאמינים שהוא מטהר את הנפש, מקדם התרוממות רוח רוחנית ומאחד את הקהילה. הריקוד מעורר שמחה ולכן יש לו השפעה טיפולית.
בלט
ברוסיה ובצרפת, נודעה בלט רוס שהייתה להקת מחול יהודית בעיקרה. בארצות הברית, כוריאוגרפים ורקדנים יהודים היו דמויות מובילות בעולם המחול, בהם ג'רום רובינס, אנה סוקולוב, מייקל בנט, מייקל קיד, רון פילד, ארתור מאריי, הלן טמיריס ופרל לאנג. לינקולן קרסטיין היה אחד ממייסדי בית הספר לבלט אמריקאי, הבלט האמריקאי והבלט של ניו יורק.
קראש טסט דאמיס
הלהקה בעיקר ידועה בזכות בראד רוברטס (סולן ראשי וגיטריסט) וקולו הבס-בריטוני הייחודי. הרכב הלהקה השתנה לאורך השנים, אך ההרכב הכי מוכר של הלהקה כולל בתוכו את בראד, אלן ריד (סולנית משנה וקלידנית), אחיו של בראד דן רוברטס (בסיסט וסולן רקע), בנג'מין דרוויל (מפוחית ומנדולינה) ומיץ' דורג' (תופים). הלהקה מוכרת בעולם בעיקר בזכות שירה מ-1993 "Mmm Mmm Mmm Mmm" ומוכרת בקנדה בזכות שירה מ-1991 "Superman's Song".
אל-אביאר
בשנת 2012 התגלה בקרבת מקום בית בד מהתקופה הביזנטית.
אנטוניו קונטה
אנטוניו קונטה (באיטלקית: Antonio Conte; נולד ב-31 ביולי 1969 בלצ'ה) הוא כדורגלן עבר איטלקי ומאמן כדורגל בהווה.
כשחקן, קונטה היה מהשחקנים המעוטרים של קבוצת יובנטוס האיטלקית, בה שימש כקפטן, והיה מעמודי התווך בקבוצה שזכתה בליגת האלופות ובחמש אליפויות איטליה. במדי איטליה, קונטה היה בסגל הנבחרת שסיימה במקום השני במונדיאל 1994 וביורו 2000.
קריירת אימון
לאחר שפתח את עונת ללא קבוצה בעקבות סיום דרכו בבארי, מונה קונטה למאמן קבוצת אטאלנטה מהסרייה א', ב-21 בספטמבר 2009. כבר במשחקו הראשון כמאמן, הורחק קונטה בעקבות מחאות כלפי צוות השיפוט. הקבוצה המשיכה בקצב צבירת נקודות נמוך, וקונטה עמד במוקד מחאות האוהדים. ב-6 בינואר 2010, במהלך הפסד קבוצתו 0–2 לנאפולי, התעמת קונטה עם אוהדי קבוצתו, כשבסיום המשחק צוות משטרה התערב על מנת למנוע עימות פיזי. ביום למחרת, הגיש קונטה את התפטרותו, כשקבוצתו ממוקמת במקום ה-19 מתוך 20 בליגה.
בית הקברות הצבאי נחלת יצחק
היסטוריה
החלקות הצבאיות הוכרזו כבית קברות צבאי (כלומר כזה המנוהל ומתוחזק על ידי משרד הביטחון) מכוח חוק בתי קברות צבאיים שנחקק ב-1950.
בית הקברות
בית הקברות הצבאי מהווה חלק ממתחם בית הקברות נחלת יצחק. הוא ממוקם במערב המתחם ומוקף משלושה עברים בחלקות קבורה אזרחיות ובאנדרטאות להנצחת חללי השואה.
תרזה גיזה
גלות
הסיור בארצות הברית היה כישלון, ו'מטחנת הפלפל' משכה קהל קטן מאוד. בעקבות זאת ההרכב התפרק כארבע שנים לאחר הקמתו. בינואר 1937 שבה גיזה לציריך והחלה לשחק בתיאטרון העיר, השאושפילהאוס (Schauspielhaus Zürich), שבו רבים מאנשי הצוות היו גולים גרמנים כמוה. ב-19 באפריל 1941 גילמה על במתו את הדמות הראשית בבכורה העולמית של מחזהו של ברטולט ברכט, "אמא קוראז' וילדיה." ב-4 בפברואר 1943 הופיעה שם גם בבכורה העולמית של "הנפש הטובה מסצ'ואן", בתפקיד בעלת הבית מי-צו. ברכט כינה אותה "השחקנית הגדולה ביותר באירופה."
שיא
בנוסף לקריירה שלה על הבמה, הופיעה גיזה גם בקולנוע ובטלוויזיה. סרטה הראשון היה "הכלה המכורה" בבימוי מקס אופולס, עיבוד לאופרה מאת בדז'יך סמטנה. ב-1948 הופיעה בתפקיד קטן בהסרטה של "אנה קארנינה" בכיכובה של ויוויאן לי. ב-1958 גילמה את המנהלת הנוקשה ב"נערות במדים", גרסה מחודשת של הסרט מ-1931 באותו השם, שעורר שערורייה בגלל הצגת תלמידת פנימייה (רומי שניידר) המתאהבת במורה שלה. היא הופיעה בפעם האחרונה ב"ירח שחור."
תרזה גיזה נפטרה בפתאומיות ב-1975, בשל אי-ספיקת כליות במהלך ניתוח בעיניה. היא נקברה, לבקשתה, בבית-העלמין פלונטרן בציריך. במהלך טקס ההלוויה בתיאטרון הקאמרי במינכן נפטר הבמאי והשחקן הגרמני פאול פרהובן (Paul Verhoeven), בתחילת ההספד שנשא לזכרה. במאי התיאטרון פטר שטיין ומבקר התרבות בנימין הנריכס, שהספידו אותה בהתאמה ב"דר שפיגל" וב"די צייט", תיארו אותה אחרי מותה כשחקנית הגדולה ביותר בגרמניה. במינכן, ישנם שני בתי-ספר ושדרה על שמה. גם בהמבורג, ברלין וציריך נקראו רחובות על שמה.
מוזיאון המקדש
המוצגים
בכניסה למכון המקדש, ברחבת המנורה, מוצבת מנורת שבעת הקנים המשוחזרת שנבנתה על ידי חוקרי המכון לאחר שנים של מחקר קפדני שכלל ממצאים ארכאולוגיים ומקורות כתובים. המנורה בנויה מזהב טהור ושוויה מוערך בשלושה מיליון דולר.
תרי עשר
סדר הספרים
קיבוצו ועריכתו של ספר זה מיוחסים בתלמוד לאנשי הכנסת הגדולה והסיבה העיקרית בקביעת סדר זה היא סמיכות הפרשיות.
שגרירות ישראל באתונה
בדצמבר 2014 אלמונים ירו לעבר השגרירות.
נתן ג'ייקובסון
קורות חיים
ג'ייקובסון נולד בוורשה שבפולין (אז חלק מפרוסיה) למשפחה יהודית, שהיגרה לארצות הברית ב-1918. הוא סיים את לימודי התואר הראשון באוניברסיטת אלבמה ב-1930, וקיבל את תואר הדוקטור מאוניברסיטת פרינסטון ב-1934. את העבודה, שכותרתה "פולינומים לא קומוטטיביים ואלגברות ציקליות", כתב תחת הנחייתו של ג'וזף ודרברן. בתחילת דרכו עבד בקולג' Bryn Mawr (בשנים 1935-1936), באוניברסיטת שיקגו (1936-1937), באוניברסיטת קרוליינה הצפונית בצ'אפל היל (1937-1943) ובאוניברסיטת ג'ונס הופקינס (1943-1947). ב-1947 החל לעבוד באוניברסיטת ייל, שם נשאר עד לפרישתו.
ג'ייקובסון היה חבר באקדמיה האמריקאית הלאומית למדעים ובאקדמיה האמריקאית לאמנויות ולמדעים. היה נשיא החברה האמריקאית למתמטיקה בשנים 1971–1973, וזכה בפרס לרוי פ. סטיל על מפעל חיים מטעם חברה זו ב-1998. היה גם סגן-נשיא האיחוד המתמטי הבינלאומי בשנים 1972–1974.
יחסי הודו–הממלכה המאוחדת
יחסי הודו–הממלכה המאוחדת הם יחסי החוץ שבין הרפובליקה של הודו לבין הממלכה המאוחדת של בריטניה הגדולה וצפון אירלנד. הודו מיוצגת בממלכה המאוחדת על ידי נציבות גבוהה בלונדון ועל ידי קונסוליות כלליות בברמינגהאם ובאדינבורו. מאידך, הממלכה המאוחדת מחזיקה נציבת גבוהה בניו דלהי ומשנה לנציבות הגבוהה בערים מומבאי, צ'נאי, בנגלור, היידראבאד וקולקטה. שתי המדינות הן חברות מלאות בחבר העמים הבריטי. בריטניה שלטה בהודו במשך תשעה עשורים עד אשר הודו זכתה בעצמאותה ב-1947.
הרפובליקה של הודו (1950- עד היום)
לאחר שנהייתה רפובליקה, הודו החליטה להישאר בחבר העמים הבריטי, ומאז, בריטניה והודו מקיימים יחסים דיפלומטיים מלאים. הודו מהווה חברה מרכזית בארגון המדינות הבלתי-מזדהות. הודו נמנעה מלקחת צד במהלך המלחמה הקרה, זאת בניגוד לעמדתה של בריטניה כחברה מייסדת בנאט"ו ובעלת ברית מרכזית של ארצות הברית. היחסים המדיניים והדיפלומטיים בין שתי המדינות היו בדרך כלל לבביים אך חסרי עומק. ראש ממשלת הודו לשעבר, העריך את יחסי בריטניה-הודו, ואמר כי בריטניה הייתה המדינה השלישית בכוחה שלא ראויה לטיפוח.
משוואות לוטקה-וולטרה
משוואות לוטקה-וולטרה (Lotka Volterra) הן צמד משוואות דיפרנציאליות לא ליניאריות המתארות מודל מפורסם של התנהגות אוכלוסיות טורף-נטרף. המשוואות הוצגו (באופן בלתי תלוי) על ידי אלפרד לוטקה, ועל ידי ויטו וולטרה בשנות העשרים של המאה העשרים.
קפלר-10b
טלסקופ החלל קפלר
טלסקופ החלל "קפלר" של נאס"א גילה את כוכב הלכת הראשון מחוץ למערכת השמש שלנו.
ליבנאו רבתי
תיירות סירות
בעיר מבחר עצום של סירות וקיאקים תוך כדי שיוט בסירות מכובדים הנוסעים במשקאות בירה משובחים. בעת הנסיעה בתעלות המתפצלות הדרך שופעת עצים גבוהים וירוקים שמצלים על השייטים ומגני בירות (הביר גארטן), שהם סמל התרבות הגרמנית והאוסטרית.
קהילה יהודית
בשפרהוולד התקיימה קהילה גדולה, בראשה עמד רבי אליעזר קרפל'ס בן נפתלי, מחבר הספרים; "מאבני המקום" (חידושים על מסכת הוריות) ודרוש להספד "אבן האות יחזקאל למופת", ו"ערכי עלי" (חידושים על מסכת ערכין).
ניסה אשגבאט
מועדון הכדורגל ניסה אשגבאט הוא מועדון כדורגל מהעיר אשגבאט, בירת טורקמניסטן. המועדון נחשב לאחד ממועדוני הכדורגל היותר חשובים ומעוטרים בטורקמניסטן. המועדון הוא אחד מהמועדונים החזקים בטורקמניסטן ומאז נפילתה של ברית המועצות זכה כבר ב-4 אליפויות וכן בגביע אחד. הקבוצה אף השתתפה במפעלים האסייאתים ואף העפילה לליגת האלופות האסיאתית.
אן גרייביל
פעילותה המדעית
מחקרה של גרייביל התמקד בפיזיולוגיה של הסטריאטום. בסוף שנות ה-70 של המאה ה-20 היא גילתה שהנאורונים של הסטריאטום מאורגנים בתאים כימיים אותם כינתה "סטריאוזומים" (striosomes). בהמשך התגלה קשר בין פגמים בסטריאוזומים להפרעות נאורולוגיות כמו מצבי רוח אצל חולי הנטנגיגטון או ירידה ברמת הדופמין אצל חולי פרקינסון.
המכון המלכותי של בריטניה הגדולה
המכון המלכותי כיום
במכון המלכותי מתנהל מגוון נרחב של הרצאות ואירועים ציבוריים בנושא מדע ותוכניות להעשרה עבור בתי הספר, כשהוא מקיים מעל למאה אירועים בשנה במגוון נושאים. הרצאות חג המולד ממשיכות כיום כסדרה של חמש תוכניות מדע המשודרות בטלוויזיה ומיועדות לילדים. מפגשי ליל שישי הם הרצאות שבועיות הניתנות על ידי מדענים בולטים, כל אחת מוגבלת לשעה אחת בדיוק, מסורת שפאראדיי החל בה. הרצאות אלו פתוחות לכל החברים במכון המלכותי ואורחיהם, ובאופן מסורתי היו אירועים בהם נדרשו האורחים ללבוש טוקסידו, אם כי כיום דרישה זו כבר אינה חובה. הרצאות ואירועים אחרים רבים נערכים הן בבניין ברחוב אלבאמרל והן במקומות אחרים בבריטניה.
מחקר מדעי ממשיך להתנהל בבניין בניהולו של פרופסור קוונטין פנקהרסט (Quentin Pankhurst) כחלק ממעבדת המחקר דייווי-פאראדיי (DFRL ראשי תיבות של Davy-Faraday Research Laboratory) הנחשבת לאחת המעבדות הטובות ביותר בבריטניה בתחום הננוטכנולוגיה.
ג'אסם ג'אבר
ג'אסם ג'אבר עבד א-סלאם (בערבית: جاسم جابر عبد السلام בתעתיק: ג'אסם ג'אבר עבד אלסלאם; נולד ב-20 בפברואר 2002 בקטר) הוא כדורגלן קטרי המשחק בעמדת הקשר האחורי בקבוצת אל-ערבי מליגת העל הקטרית.
Anyone Can See
רקע והוצאה
כמה עשורים לאחר צאתו, הועלה האלבום לרשת הזרמת המדיה ספוטיפיי.
נספח צבאי
קצינים שנבחרים לייצג את ממשלתם בחו"ל עוברים בדרך-כלל קורס המכשיר אותם לתפקידם החדש כדיפלומטים, האורך כשלושה חודשים. לעיתים תפקיד הנספח הצבאי במדינות מסוימות מאויש על ידי קצין בכיר מאוד.
אללה הגדול מכולם
אללה הגדול מכולם (בערבית: الله اكبر) היה ההמנון הלאומי של לוב. במקור היה ההמנון, שנכתב על ידי עבדאללה שמס א-דין והולחן על ידי מחמוד א-שריף, שיר לכת מצרי אשר נהיה פופולרי במצרים וסוריה בזמן מלחמת סיני בשנת 1956. השיר אומץ ב-1 בספטמבר 1969, על ידי שליט לוב, מועמר קדאפי, כהמנון הרשמי של לוב, בתקווה לאחד את העולם הערבי. מאז נפילת משטרו של קדאפי ההמנון הוחלף בהמנון "לוב, לוב, לוב".
נחל דליות
חלקו האחרון של נחל דליות, בסמוך למקום בו נשפך הנחל אל הכנרת הוכרז כשמורת טבע בתשלום. בחלק זה, המכונה "המג'רסה" ישנו מסלול מתאים למטיילים העובר בתוך תוואי הנחל. משערים כי מקור השם "מג'רסה" נעוץ בעובדה שבעבר היו כאן טחנות קמח.
דניאל וייס (חוקר)
ביוגרפיה
פרופ' וייס החל את לימודיו בטכניון בשנת 1960 בעתודה האקדמית בפקולטה להנדסה אווירונאוטית. את התארים הראשון, השני והשלישי קיבל בטכניון, בו הוא משמש חבר סגל בכיר בפקולטה להנדסת אווירונאוטיקה וחלל החל משנת 1973. הועלה לדרגת פרופסור מן המניין בשנת 1983. הוא פרופסור מחקר החל משנת 2002. חבר האקדמיה הישראלית למדעים, חבר האקדמיה הלאומית האמריקנית להנדסה, עמית האגודה האמריקנית לפיזיקה.
מיס עולם 1951
מיס עולם 1951 הייתה תחרות מיס עולם הראשונה.
דודרשטאדט
העיר מוזכרת לראשונה בשנת 929. העיר העתיקה כוללת מספר רב של בניינים ששרדו עד היום, במיוחד לאורך רחוב השוק לרבות כנסיות מהמאה ה-13. מגדל שמירה נבנה בשנת 1343 ונבנה מחדש לאחר שרפה שהתרחשה בשנת 1424. בניין העירייה נבנה בשנת 1302 תוך הרחבה בשנת 1674. העיר הפנימית מוקפת בחומה באורך של כ-4 ק"מ שנבנתה במהלך תחילת המאה ה-16.
העיר הייתה ממוקמת קרוב לגבול עם גרמניה המזרחית ובאזור הגבול לשעבר הוקם מוזיאון המתאר את התקופה וסידורי הביטחון בגבול.
סקוויה נאה
רבייה וצמיחה
סקוויה נאה יכולה להתרבות גם בעזרת קשרים. הקשרים מופיעים לרוב מתחת לאדמה אך ייתכן שיופיעו גם מעל פני האדמה, בדרך כלל עד שלושה מטרים. הקשרים האלו יכולים לנבוט לעצים חדשים כאשר הם מנותקים מעץ האב. עדיין יש לחקור וללמוד כיצד בדיוק מתבצע התהליך הזה. שיבוטי חוטרים בדרך כלל נובטים מה"קשרים" האלו, שלרוב הופכים לגדרות חיות קישוטיות, כפי שנמצאו באזור הפרברים.
בתעשיית העץ
בגלל עמידותה המרשימה בבליה, נעשה שימוש נרחב ב"סקוויה נאה" בפסי רוחב במסילות רכבת ובבסיסים לשולחן עבודה, ברחבי קליפורניה. רבים מהפסים הישנים ממוחזרים לשימוש בגינות לתיחום הגן, לשלבים של מדרגות וכדומה. הקשרים בעצי רדווד משמשים לייצור משטח השולחן, פורמייקה ולסחורות.
רנאטו, נסיך בורבון-פארמה
משפחתו
ב-9 ביוני 1921 התחתן רנאטו עם מרגרט, נסיכת דנמרק, בתם של ולדמר, נסיך דנמרק ומארי, נסיכת אורליאן, ממנה נולדו לו 4 ילדים:
ג'יי הוסלר
קישורים חיצוניים
The Sandwalk Adventures (review) reviewed in Comics Worth Reading, Jan 22, 2006.
מישל דומרק
קריירת ספורט
בספטמבר 2002, היא ייצגה את קנדה באליפות העולם ברכיבת אופני הרים. אך בשל בעיות טכניות עם האופניים שלה, דומרק הגיע רק למקום 24 במירוץ.
דומרק היא רתכת במקצועה, ומנהלת משרד ראיית חשבון למחייתה. בנוסף לסרט התיעודי Dirt Divas בו השתתפה בתחילת דרכה, היא גם הנושא של הסרט התיעודי משנת 2004, 100% Woman, המספר את סיפור חייה, ומסקר את ההתמודדות עם הסביבה בחברה ובתחום הספורט.
סעיד סיאם
מותו
במקומו כשר הפנים מונה פתחי חמאד.
אווטאר (סדרת טלוויזיה)
העולם של הסדרה
בנוסף לבני האדם וכמה רוחות מיוחדות, העולם הממשי כולל גם כמות גדולה של בעלי חיים, ביניהן ביזונים ולמורים מעופפים, דובי פלטיפוס, צבי-אריה ודרקונים. רוב החיות בסדרה הן שילוב של שתי חיות קיימות, כמו סוס-יען. לחלקן ישנה אומה שאליה הן משתייכות ולעיתים אף יסוד שהן מסוגלות לכשף. לחיות בסדרה שימושים רבים: חיות מחמד, אמצעי תחבורה, ואפילו מאסטרים של כשפות.
מאסטר המראות
מאסטר המראות (באנגלית: Mirror Master) הוא דמות בדיונית של נבל-על המופיעה בחוברות הקומיקס פלאש ביקום DC קומיקס. הדמות הופיעה לראשונה בחוברת Showcase #8 מיוני 1957 ונוצרה על ידי הכותב ג'ון ברום והמאייר קרמיין אינפנטינו.
אווטאר (סדרת טלוויזיה)
יצירה
אחרי הצלחת הפיילוט, צמד היוצרים התקשרו לחברים וקולגות ותיקים כדי למצוא אנשים מתאימים לתפקידי כתיבה, אנימציה, בימוי, הלחנה ועוד. בזמן הזה הם גם מצאו אולפן אנימציה נוסף בקוריאה הדרומית שהיה מוכן לעבוד על הסדרה כולה, וגם מצאו יועץ אמנויות לחימה ויועץ קליגרפיה. הסדרה נחשפה בפני הציבור לראשונה בכנס קומיק־קון 2004 והגיעה למסכים ב-21 בפברואר 2005.
משחקי וידאו
בין השנים 2006–2008 יצאו לשווקים טרילוגיית משחקי אווטאר:
כמו כן ב־25 בספטמבר 2008 הושק משחק הווידאו המקוון "Avatar: Legends of the Arena", משחק תפקידים המוני ברשת. אווטאר: כשף האוויר האחרון היה אחד מהלהיטים הגדולים של סוני באותה שנה.
מחלת אגירת גליקוגן מסוג 1
אבחון נשאות סמויה למחלה זו נעשה באמצעות בדיקת סקר גנטית.
244 סיטה
244 סיטה (בשמו הרשמי: 244 Sita) הוא אסטרואיד בחגורת האסטרואידים שהתגלה ב-14 באוקטובר 1884 על ידי האסטרונום האוסטרי יוהאן פאליזה ממצפה הכוכבים בווינה. האסטרואיד נקרא על שמה של סיטה, בת זוגו של האל ראמה מהמיתולוגיה ההינדואית.
פצ'ורי
היסטוריה
היישוב הוקם בשנת 1473. במאה ה-15 הוקם במקום מנזר רוסי-אורתודוקסי שקיבל שם פסקובו-פצ'ורסקיי. היישוב הוכרז כעיר בשנת 1776. בתקופת האימפריה הרוסית העיר היה חלק מגוברניית פסקוב.
כאשר העיר הייתה חלק של אסטוניה האוכלוסייה האסטונית גדלה בהדרגה והגיעה למעל 50% מכלל אוכלוסיית העיר. עם מעבר העיר למחוז פסקוב אוכלוסייה אסטונית עברה לתחומי אסטוניה ועתה בעיר מתרוגריים רק כ-150 אסטונים.
תורתו אומנותו
מקור המונח
בטור ובשולחן ערוך נפסק שמי ש"תורתו אומנותו" פטור מתשלומי מיסים ומחובות ביטחוניות, וכן פטור מעבודות חובה קהילתיות כמו חפירת בארות מים (אולם חייב לשלם לפועלים החופרים, אם שכרו כאלה). הרמב"ן מביא את דברי הר"י מיגאש בשם הרי"ף "תלמיד חכם שתורתו אומנותו כלומר שתורתו קבע ועסקו עראי, אבל לא במי שעסקו קבוע ואין תורתו קבע." בעקבות זאת פסק הטור: "אם יש לו מעט אומנות או מעט משא ומתן להתפרנס בו כדי חייו ולא להתעשר, ובכל שעה שהוא פנוי מעסקיו חוזר על דברי תורה ולומד תדיר, נקרא תורתו אומנותו". דברים אלו נפסקו גם בשולחן ערוך.